નિસર્ગની વચ્ચે ભાઈશ્રી હોય ત્યારે તેની સુંદરતા, પવિત્રતા અને આધ્યાત્મિકતાનો કેવો પ્રભાવ ભાઈશ્રી ઊપર પડે છે તે જોવા જેવું છે. કુદરતની છત્રછાયામાં, તેના શરણ થકી અનેક મહાપુરુષો ઉત્તમ વિકાસ સાધી શક્યા છે. તેઓ સ્થિર અને પ્રશાંત થયા છે. તે ધરતી માતા અને તમામ નિસર્ગનું મનુષ્ય જાતિ ઊપર ઘણું ઋણ છે. તેને સાચવી તેનું ધ્યાન રાખવું એ આપણી પ્રથમ ફરજ છે. તેને જેટલા ધન્યવાદ આપીએ એટલા ઓછાં છે.